แบงก์โน้ตส์
ระดับแบงก์ออมสินแล้ว จัดงานเปิดตัวผลิตภัณฑ์ทั้งที่ควักเงินแสนเงินล้านมาจ้างดาราขนหน้าแข้งไม่ร่วง
2 ต.ค. 2555

จัดเต็ม 
ระดับแบงก์ออมสินแล้ว จัดงานเปิดตัวผลิตภัณฑ์ทั้งที่ควักเงินแสนเงินล้านมาจ้างดาราขนหน้าแข้งไม่ร่วง 




งานโปรโมตธุรกิจบัตรเอทีเอ็มที่ฐานบัตรจิ๊บๆ อยู่แค่ 5 ล้านใบ พิศิษฐ์ เสรีวิวัฒนา รองผู้อำนวยการธนาคารออมสิน กลุ่มการตลาด จึงจัดเต็ม จัดหนัก
จ้างพระเอกขุนศึก เสมา ก้ามปู “อั้มอธิชาติ ชุมนานนท์” มาเป็นพรีเซนเตอร์โครงการ “ใช้บัตรออมสินกับตู้ออมสิน ได้ลุ้นรถ” โตโยต้า ฟอร์จูนเนอร์ จัดเต็ม 10 คัน รวม 14 ล้านบาท 
เล่นเอาลูกค้าและพนักงานออมสินทั้งรุ่นป้า รุ่นหลาน ไม่เป็นอันทำงาน วิ่งกันพล่าน ตามกรี๊ดๆ พ่อเสมา ขอถ่ายรูปกันเกรียว 
ส่วนที่ว่าจัดเต็ม เพราะใครที่มีบัตรเอทีเอ็มออมสิน สามารถเอาสลิปหลังทำธุรกรรมผ่านตู้เอ็มทีเอ็มที่มีอยู่กว่า 4,800 ตู้ แล้วเขียนชื่อ ที่อยู่ พร้อมเบอร์โทรศัพท์ส่งลงกล่องชิงโชคได้แบบไม่อั้น คือแบบจะกดเงินที่ตู้ออมสินครั้งละ 100 บาท เป็น 100 ครั้งต่อวันก็บ่ยั่น 
ออมสินเปิดวงเงินให้กดจากตู้ได้ถึง 2 แสนบาทต่อวัน คาดว่าจะมีลูกค้าเอทีเอ็มในสิ้นปีเพิ่มเป็น 6 ล้านใบ แบบสบายๆ